

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 28.martā Nr.111

 (protokols Nr.3, 38.p.)

**Par B kategorijas piesārņojošās darbības atļaujas izsniegšanu**

 Priekuļu novada dome izskata Valsts vides dienests Valmieras reģionālās vides pārvaldes 2019.gada 15.marta rakstu Nr.8.5-10/628 (reģ.Nr.3-4/2019-1992, 20.03.2019.) par SIA ,,Staļi” izsniegtās B kategorijas piesārņojošas darbības Atļaujas pārskatīšanu kokapstrādes ražotnes sadedzināšanas iekārtu piesārņojošai darbībai ,,Ķingās”, Priekuļu pagastā, Priekuļu novadā.

 Priekuļu novada dome konstatē sekojošo:

1. SIA ,,Staļi” ir iesniegusi Valsts vides dienesta Valmieras reģionālai vides pārvaldei iesniegumu par Atļaujas papildināšanu ar C kategorijas piesārņojošo darbību – mehānisko transportlīdzekļu remontu darbnīcu, sešu jaunu emisijas avotu izveidi (šķeldas žāvētavai uzstādītas trīs jaunas gaisa attīrīšanas iekārtas), kā arī kurināmā materiāla uzglabāšana atklātos laukumos.;
2. SIA ,,Staļi” 2014.gada 25.februārī ir izsniegta Atļauja B kategorijas piesārņojošai darbībai Nr.VA14IB0005, ar 2016.gada 17.maija grozījumiem NR.VA16VL0072;
3. Priekuļu novada Priekuļu pagasta teritorijas plānojums ir pārapstiprināts Priekuļu novada domes sēdē 2009.gada 17.septembrī;
4. Novada teritorijas plānotājs J. Pētersons ziņo par pašvaldības nosacījumiem, kuri paredzami pārskatāmajā B kategorijas piesārņojošas darbības Atļaujā kokapstrādes ražotnes sadedzināšanas iekārtu piesārņojošai darbībai ,,Ķingās”, Priekuļu pagastā, Priekuļu novadā.

 Ievērojot augstāk minēto un pamatojoties uz Ministru kabineta 2010.gada 30.novembra noteikumiem Nr.1082 „Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai” 28.punktu, un Priekuļu novada domes Tautsaimniecības komitejas 2019.gada 21.marta (protokols Nr.3) lēmumu, atklāti balsojot: PAR –14 (Elīna Stapulone, Aivars Tīdemanis, Aivars Kalnietis, Baiba Karlsberga, Anna Broka, Aivars Kalnietis, Dace Kalniņa, Jānis Mičulis, Jānis Ročāns, Juris Sukaruks, Mārīte Raudziņa, Normunds Kažoks, Māris Baltiņš, Ināra Roce), PRET –nav, ATTURAS –nav , Priekuļu novada dome **nolemj:**

1. Neiebilst izsniegtās B kategorijas piesārņojošas darbības Atļaujas pārskatīšanai kokapstrādes ražotnes sadedzināšanas iekārtu piesārņojošai darbībai ,,Ķingās”, Priekuļu pagastā, Priekuļu novadā;
2. Atļaujas nosacījumos paredzēt:
	1. Pasākumus, kuri izslēdz koka skaidu un pelnu nokļūšanu atmosfērā;
	2. Pirms mehānisko remontu darbnīcu notekūdeņu novadīšanas attīrīšanas iekārtās, paredzēt to priekšattīrīšanu no eļļas un smērvielu piejaukumiem;
	3. Atklātajos kurināmā uzglabāšanas laukumos paredzēt lietus ūdeņu savākšanas sistēmu. Pirms virsūdeņu novadīšanas no ražotnes teritorijas vidē, paredzēt to attīrīšanu no smilts, gružu un kurināmā materiāla atliekām;
3. Lēmumu nosūtīt Valsts vides dienesta Valmieras reģionālās vides pārvaldei Leona Paegles ielā 13, Valmiera, LV-4201;
4. Atbildīgais par lēmuma izpildi novada pašvaldības izpilddirektors F. Puņeiko.

Domes priekšsēdētāja (paraksts) Elīna Stapulone